

**KAUNO MIESTO SAVIVALDYBĖS MERAS**

**NUTARIMAS ATSISAKYTI PRADĖTI PRANEŠIMO (SKUNDO) NAGRINĖJIMĄ**

2023 m. \_spalio 19\_ d.Nr. 64-7-145

Kaunas

Aš, Kauno miesto savivaldybės administracijos Viešosios tvarkos skyriaus (toliau – Skyrius) Administracinės teisenos poskyrio vyriausiasis specialistas, išnagrinėjęs Viešosios tvarkos skyriaus Prevencijos poskyrio vyriausiojo specialisto 2023 m. rugsėjo 18 d. pranešimą Nr. 64-4-2730 (toliau – pranešimas) dėl galimo UAB „Clear Channel Lietuva“ (įmonės kodas 111789288, buveinės adresas Vilnius, Trakų g. 7-14) Lietuvos Respublikos reklamos įstatymo (toliau – LR Reklamos įstatymas) 12 straipsnio 1 dalies 5 punkto reikalavimų pažeidimo

n u s t a č i a u, kad 2023-09-08 užfiksuota, kad adresu Vytauto pr. 1, Kaune, UAB „Clear Channel Lietuva“, į.k. 111789288, ant trijų plokštumų pastatomo įrenginio skleidžia išorinę reklamą su turiniu: ant vienos pusės - „Telia Galingi žaidimų kompiuteriai iki -30% MSI Cyborg 15, ant kitos pusės- “Telia Nuolaida iPhone su 5G planu -100 € iPhone 14 Pro, ant trečios pusės- “Telia Gera kaina su 5G planu” neturint galiojančio Kauno miesto savivaldybės administracijos nustatyta tvarka išduoto leidimo (leidimo Nr. 29-24-1840 įrengti išorinę reklamą nurodytu adresu galiojimo terminas pasibaigė 2023-08-20).

Skyrius, vadovaudamasis LR Reklamos įstatymo 21 straipsnio 1 dalies 5 ir 6 punktais, 2023 m. rugsėjo 19 d raštu Nr. 64-2-1732 informavo reklamos skleidėją UAB „Clear Channel Lietuva“, kad skleisdami išorinę reklamą be Savivaldybės nustatyta tvarka išduoto leidimo jie pažeidžia LR Reklamos įstatymo 12 straipsnio reikalavimus bei įpareigojo per nustatytą terminą pašalinti skleidžiamą išorinę reklamą ir išardyti reklaminį įrenginį bei sutvarkyti aplinką. Skyrius 2023 m. spalio 13 d. faktinių duomenų patikrinimo aktu Nr. 64-4-2947 užfiksavo, kad UAB „Clear Channel Lietuva“ įvykdė Skyriaus reikalavimus, pašalino skleidžiamą išorinę reklamą bei įrenginį, sutvarkė aplinką.

Todėl, atsižvelgiant į paminėtas aplinkybes ir vadovaujantis LR Reklamos įstatymo 25 straipsnio 5 dalies 6 punktu, pranešime nurodytas Reklamos įstatymo pažeidimas yra mažareikšmis, nedarantis esminės žalos šio įstatymo saugomiems interesams, kadangi subjektas per nustatytą terminą įvykdė Savivaldybės vykdomosios institucijos reikalavimą pašalinti skleidžiamą išorinę reklamą ir reklaminį įrenginį bei sutvarkyti aplinką.

Vadovaudamasis (-i) Lietuvos Respublikos reklamos įstatymo 19 straipsnio 1 dalies 3 punktu ir 25 straipsnio 5 ir 8 dalimis,

n u t a r i u atsisakyti pradėti 2023 m. rugsėjo 18 d. pranešimo Nr. 64-4-2730 nagrinėjimą.

Pagal Lietuvos Respublikos reklamos įstatymo 27 straipsnio 1 ir 2 dalis, skundas dėl nutarimo gali būti paduotas per trisdešimt kalendorinių dienų nuo nutarimo priėmimo dienos Lietuvos Respublikos administracinių bylų teisenos įstatymo nustatyta tvarka. Kreipimasis į teismą nesustabdo nutarimo vykdymo, jeigu teismas nenustato kitaip.

Administracinės teisenos poskyrio vyriausiasis specialistas

Nutarimo kopiją gavau: 20\_\_ m. \_\_\_\_\_\_\_\_\_\_ d. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įmonės atstovo vardas ir pavardė, parašas)

Nutarimo kopija išsiųsta paštu 20\_\_ m. \_\_\_\_\_\_\_\_\_\_\_ d., registracijos Nr.\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_